На основу члана 59, став 1 Закона о локалној самоуправи (''Службени гласник РС'', број 129/2007, 83/2014 – др. закон и 101/2016 – др. Закон и број 47/18), члана 1 Закона о запосленима у аутономним покрајинама и јединицама локалне самоуправе (''Службени гласник РС'', број 21/16 и 113/17), члана 88, став 1, тачка 1 Статута Града Ниша ("Службени лист Града Ниша'' бр. 88/2008 и 143/2016) и члана 14 став 2 тачка 1 и члан 30, став 1 тачка 1 Статута Градске општине Палилула (''Службени лист Града Ниша'', број 114/17– пречишћен текст), Скупштина Градске општине Палилула, на седници одржаној 31.102018. године, донела је
О Д Л У К У 
 О ИЗМЕНАМА И ДОПУНАМА ОДЛУКЕ О ОРГАНИЗАЦИЈИ УПРАВЕ ГРАДСКЕ ОПШТИНЕ ПАЛИЛУЛА
Члан 1.
 	У Одлуци о организацији Управе Градске општине Палилула (''Службени лист Града Ниша'', број 18/18) у члану  1 став 2 бришу се речи: ''Кабинет председника градске општине, као посебна организациона јединица''.

                                                      Члан 2. 
У члану 12 брише  се став 3.

Члан 3.
        Члан  13  се мења и сада гласи:  
Унутрашње организационе јединице Управе су:
''   1.Одсек за послове Председника, Већа и Скупштине општине;
     2. Одсек за правне и заједничке послове;
3. Одсек за финансије;
4. Одсек имовинско-правне и комуналне послове;
5. Одсек за привреду и локални развој''. ''

Члан 4.
         Члан 14 мења се и сада гласи:
        '' Одсек за послове Председника, Већа и Скупштине општине обавља стручне, саветодавне и организационе послове за остваривање надлежности и овлашћења Председника, Већа и  Скупштине Градске општине и друге послове који се односе на представљање Градске општине у односима према правним и физичким лицима у земљи и иностранству. Одсек обавља:
•	Послове припреме за радне и друге састанке Председника градске општине, Већа и Скупштине општине и припреме материјала за јавне наступе лица на функцијама у Градској општини;
•	послове пријема грађана који се непосредно обраћају Председнику градске општине, заменику председника општине и осталим лицима на функцији у општини;
•	протоколарне послове поводом посета и пријема домаћих и страних представника градова и општина, културних, спортских и других представника и друге протоколарне послове лица на функцијама у Градској општини;
•	послове везане за сарадњу са другим градским општинама у земљи и иностранству, са социјално - хуманитарним организацијама и другим организацијама и институцијама;
•	послове контаката са медијима ради информисања јавности о раду и активностима Градске општине и друге послове комуникације са медијима;
•	послове везане за организацију културних и спортских манифестација и других активности од значаја за Градску општину;
•	послове на пријему,  евиденцији аката  Председника, Већа и Скупштине општине; 
•	послове израде одлука које доноси Председник, Веће и Скупштина општине;
•	послове управљања људским ресурсима, 
•	 послове усмерене на подстицање развоја културно  уметничког аматеризма;
•	административно - техничке и организационе послове за потребе Председника, Већа и Скупштине општине и друге послове у складу са законом и другим прописима.
                                                           Члан 5.
          Члан 15 мења се и сада гласи:
Одсек за правне и заједничке послове прати прописе за које је надлежна локална самоуправа, иницира усаглашавање са новонасталим променама и обавља друге правне и заједничке послове. Одсек обавља:
•	послове обраде  правних питања из надлежности  Градске општине;
•	послове израде нацрта нормативних аката везаних за организацију и рад  свих органа Градске општине;
•	послове израде нацрта аката којим се прописују прекршаји за повреде прописа Градске општине;
•	нормативно правне послове из области радног законодавства за изабрана, постављена и запослена лица и вођење персоналне евиденције;
•	стручно-техничке послове спровођења избора, референдума и збора грађана;
•	послове организације и рада мировних већа;
•	послове пружања правне помоћи грађанима ради остваривања њихових права;
•	послове вођења евиденције о конституисаним скупштинама стамбених зграда на својој територији  и врши надзор  над применом одредаба Закона о одржавању стамбених зграда прописа  донетих  на основу њега; 
•	послове израде предлога годишњих  програма уређивања градског грађевинског земљишта за територију општине;
•	стручне и организационе послове у области спровођења јавних набавки Градске општине, припреме нормативних аката, праћења и примене прописа који регулишу област јавних набавки;
•	послове везане за оснивање и рад месних заједница и других видова месне самоуправе;
•	послове канцеларијског пословања, писарнице, архиве, пријема, отпремања и доставе поште;
•	послове инсталације и одржавања информационо - комуникационог система Градске општине;
•	послове обезбеђења, одржавања објекта, противпожарне заштите и друге послове од заједничког интереса за потребе органа Градске општине;
•	послове превоза моторним возилима и вршења сервисних и других услуга;
•	и друге послове у складу са законом, прописима Града и Градске општине.
                                       
                                                            Члан 6.
           Члан 16 мења се и сада гласи:
'' Одсек за финансије обавља стручне послове из области финансијско - материјалног пословања Градске општине, прати и извршава прописе  и опште акте Града и Градске општине из области  финансија. Одсек обавља:
•	послове у вези планирања буџета, припремања и израде нацрта буџета Градске општине, праћење извршења буџета, израда нацрта завршног рачуна буџета Градске општине и контрола наменског коришћења буџетских средстава;
•	послове трезора, управљања готовинским средствима, контрола расхода, финансијско рачуноводство и извештавање и израда завршног рачуна трезора;
•	финансијски послове - обрачун плата, накнада и остала лична примања изабраних, постављених и запослених лица у Градској општини, послови финансијске оперативе, благајнички послови и други финансијски послови;
•	послове евиденције новчаних средстава, финансијског планирања и буџетског рачуноводства и израде завршног рачуна трезора;
•	послове израде нацрта прописа из области финансија, праћење прописа који регулишу ову област, као и прописа који се односе на ову област;
•	послове израде аналитичких извештаја о реализацији буџетских прихода и расхода и предлагања мера и активности ради њиховог усклађивања;
•	послове књиговодствених радњи за потребе Управе градске општине укључујући и рачуноводствене извештаје,
•	послове на примени позитивних прописа из области трезора као и рачуноводства и вршења књиговодствених радњи,
•	послове на вођењу уредне евиденције основних средстава, опреме 
         и инвентара;
•	и друге послове у складу за законом, прописима Града и Градске општине. 
                                                     Члан 7.
   Члан 17 мења се и сада гласи:
'' Одсек за привреду и локални равој обавља послове везане за општи привредни и локални развој Градске општине и унапређење и развој сеоског подручја. Одсек обавља:
•	послове везане за унапређење општег оквира за привређивање у Градској општини, доноси програме и спроводи пројекте у вези привредног развоја и развоја сеоског подручја;
•	послове у вези давања мишљења на просторне и урбанистичке планове Града који се доносе за подручје Градске општине;
•	послове везане за развој угоститељства, занатства, туризма и трговине на свом подручју;
•	праћење и подстицање развоја пољопривреде на подручју Градске општине;
•	послове везане за подстицање развоја задругарства на свом   подручју;
•	послове везане за коришћење пашњака и послове привођења  пашњака  другој култури;
•	послове на изради програма изградње, одржавања, управљања и коришћења сеоских пољских и других некатегорисаних путева;
•	послове везане за очување, коришћење и унапређење подручја са природним лековитим својствима;
•	послове везане за припрему годишњег програма рада у вези са привредним и локалним развојем Градске општине;
•	послове у вези предузимања мера за спречавање штета, организације 
заштите од елементарних и других већих непогода и заштите од  пожара, као и стварању услова за њихово отклањање, односно ублажавање њихових последица, у складу са прописима Града;
•	послове везане за заштиту и унапређење животне средине;
•	послове израде планова одбране за подручје градске општине, у складу са планом Града;
•	обавља и друге послове у складу са законом, прописима  Града и Градске  
општине.
                                    	    Члан 8.
    После члана 17 додаје се члан 18 који гласи:
   ''Одсек за имовинско-правне и комуналне послове прати и извршава прописе  и опште акте Града и Градске општине из области имовинско-правне и комуналне делатности; врши континуирану сарадњу са органима и службама чија је делатност непосредно у вези са овим пословима; учествује у изради аката које доноси Градска општина у области комуналне делатности. Одсек обавља:
•	послове у вези са постављањем монтажних објеката на јавним површинама у складу са планом и прописима Града;
•	комунално - инспекцијски послове;
•	послове на одржавању комуналног реда у Градској општини и спровођењу прописа којима се уређује комунални ред, у складу са законом и актима Града;
•	послове везани за уређивање радног времена и места на којима се могу обављати угоститељске делатности и други услови за њихов рад;
•	предлаже мере за уређење и одржавање спољног изгледа стамбених и пословних објеката, зелених површина, дечјих игралишта, објеката јавне расвете и саобраћајних знакова и сл;
•	поступак исељења бесправно усељених лица у станове и заједничке просторије у зградама; 
•	послове утврђивања начина коришћења и управљања сеоским водоводима, изворима, јавним бунарима и чесмама;
•	послове у вези са држањем и заштитом домаћих и егзотичних  животиња;
•	послове одржавања и уређивања гробаља на свом подручју  у   складу са 
     прописима Града;
•	и други послове у складу за законом, прописима Града и Градске  
     општине''.
                                             Члан 9.
 
   Бришe се члан 29 и члан 30.
                                              Члан10.
 У складу са новонасталим изменама (додавањем новог члана 18 и брисањем чланова 29 и 30) извршиће се пренумерација чланова одлуке након броја 17, закључно са  бројем 62, тако да сваки члан Одлуке о организацији Управе Градске општине Палилула, добија нови број по хронолошком реду. 

 Члан 11.
 У осталом делу Одлука о организацији Управе Градске општине Палилула (''Службени лист Града Ниша'', број 18/18) остаје непромењена.

                                           Члан 12.
            Одлуку о изменама и допунама одлуке о организацији Управе  Градске општине Палилула објавити у „Службеном листу Града Ниша“ по добијању сагласности од Скупштине Града Ниша.

Члан 13.
            Одлука о изменама и допунама одлуке о организацији Управе Градске општине Палилула ступа на снагу осмог дана од дана објављивања у „Службеном листу Града Ниша“. 

СКУПШТИНА ГРАДСКЕ ОПШТИНЕ ПАЛИЛУЛА
  Број:134-4/18-02 
У Нишу, 31.10.2018. год.
                                                            ПРЕДСЕДНИЦА
                                                                                      Адриана Анастасов

                                                   ОБРАЗЛОЖЕЊЕ

ПРАВНИ ОСНОВ за доношење Одлуке о изменама и допунама одлуке о организацији Управе Градске општине Палилула (у даљем тексту: Одлука) садржан је у одредбама члана 59 став 1 Закона о локалној самоуправи (''Сл.гласник РС", бр. 129/2007 и бр. 83/2014 - др. Закон, 101/16 и 47/18) и члана 88, став 1, тачка 1 Статута Града Ниша ("Службени лист Града Ниша'' бр. 88/2008 и 143/2016) и члана 30, став 1 тачке 1 Статута Градске општине Палилула (''Службени лист Града Ниша'', број 114/2017- пречишћен текст), којима је утврђено да Скупштина Градске општине Палилула доноси акт о уређењу Управе градске општине. 
РАЗЛОГ ЗА ДОНОШЕЊЕ ОДЛУКЕ  о изменама и допунама одлуке о организацији Управе Градске општине, садржан је у неопходности успостављања одрживог и ефикасног  система у обављању послова из делокруга Управе, а који ће омогућити и већи степен контроле и одговорности. 
НАДЛЕЖНОСТ УПРАВЕ ГРАДСКЕ ОПШТИНЕ: Статутом утврђени послови из  надлежности  градске општине,  овом одлуком се распоређује  у Управи по одсецима. Одлуком је такође предвиђено да се у оквиру Управе Градске општине образује пет одсека као унутрашње организационе јединице ради вршења истих послова или обједињавања  сродних послова који су међусобно повезани.
 1. Одсек за послове Председника, Већа и Скупштине општине;      
	2. Одсек за правне и заједничке послове;
 3. Одсек за финансије, 
     4 .Одсек за привреду и локални развој,
          5. Одсек за имовинско-правне и комуналне послове.
	 Из тог разлога је извршена подела досадашњег Одсека за финансије, имовинско-правне и комуналне послове на два одсека: одсек за финансије и одсек за имовинско-правне и комуналне послове,  како би се груписали несродни послови и задаци које ће обављати два посебна одсека. Подела одсека на два одсека треба да доведе до успешнијег извршавања послова који по својој природи и обиму захтевају већу самосталност и  из тог разлога је целисходније да се такви послови обављају у оквиру појединачних одсека а не група.
           Руководећи запослени у Управи градске општине су шефови одсека. Могуће је предвидети актом о систематизацији радних места и координатора уколико послови већег обима то изискују, чиме ће се обезбедити непосреднија контрола и надзор над квалитетнијем обављањем радних послова и задатака.
Одлуком о изменама и допунама одлуке о организацији Управе Градске општине Палилула није предвиђено постајање Кабинета Председника општине. 
Број запослених у Управи је усклађен са Одлуком о утврђивању максималног броја запослених на неодређно време у јавном сектору.
ПРОЦЕНА ФИНАНСИЈСКИХ СРЕДСТАВА ЗА СПРОВОЂЕЊЕ ЗАКОНА 
За спровођење ове Одлуке, није потребно обезбеђивање додатних финансијски средстава, у буџету Градске општине. Средства за рад Управе градске општине обезбеђена су  буџетом Градске општине.

          ВЕЋЕ ГРАДСКЕ ОПШТИНЕ ПАЛИЛУЛА
ПРЕДСЕДНИК
Александар Ждрале